CELEX: 31982R0113
Language: el
Date: 1982-01-20 00:00:00
Title: Κανονισμός (EOK) αριθ. 113/82 τής Επιτροπής τής 20ής Ιανουαρίου 1982 περί ειδικών μέτρων γιά τήν εφαρμογή στήν Ελλάδα τών εργασιών αποστάξεως επιτραπεζίων οίνων πού αναφέρεται στό άρθρο 15 τού κανονισμού (EOK) αριθ. 337/79

Avis juridique important

|

31982R0113

Κανονισμός (EOK) αριθ. 113/82 τής Επιτροπής τής 20ής Ιανουαρίου 1982 περί ειδικών μέτρων γιά τήν εφαρμογή στήν Ελλάδα τών εργασιών αποστάξεως επιτραπεζίων οίνων πού αναφέρεται στό άρθρο 15 τού κανονισμού (EOK) αριθ. 337/79  

Επίσημη Εφημερίδα αριθ. L 015 της 21/01/1982 σ. 0015 - 0015 Ισπανική ειδική έκδοση: Κεφάλαιο 03 τόμος 24 σ. 0172  Πορτογαλική ειδική έκδοση : Κεφάλαιο 03 τόμος 24 σ. 0172 

***** ΚΑΝΟΝΙΣΜΟΣ (ΕΟΚ) αριθ. 113/82 ΤΗΣ ΕΠΙΤΡΟΠΗΣ  της 20ής Ιανουαρίου 1982  περί ειδικών μέτρων για την εφαρμογή στην Ελλάδα των εργασιών αποστάξεως επιτραπεζίων οίνων που αναφέρεται στο άρθρο 15 του κανονισμού (ΕΟΚ) αριθ. 337/79  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73,  Εκτιμώντας:  ότι για την ελληνική παραγωγή η μέγιστη ποσότητα επιτραπεζίου οίνου που οι παραγωγοί μπορούν να διαθέσουν προς απόσταξη κατ εφαρμογήν του κανονισμού (ΕΟΚ) αριθ. 1144/81 του Συμβουλίου της 24ης Απριλίου 1981 περί των γενικών κανόνων των σχετικών με την απόσταξη επιτραπεζίου οίνου που αναφέρεται στο άρθρο 15 του κανονισμού (ΕΟΚ) αριθ. 337/79 (1), όπως τροποποιήθηκε τελευταία από τον κανονισμό (ΕΟΚ) αριθ. 2851/81 (2), καθορίστηκε κατ αρχήν σε 20 %, κατόπιν σε 25 % της παραγωγής του επιτραπεζίου οίνου για την περίοδο 1980/81, με τον κανονισμό (ΕΟΚ) αριθ. 1296/81 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2352/81 (4)· ότι η τροποποίηση του κανονισμού (ΕΟΚ) αριθ. 1296/81 άρχισε να ισχύει από τις 17 Αυγούστου 1981·  ότι προέκυψαν προβλήματα εφαρμογής στην Ελλάδα του άρθρου 10 του κανονισμού (ΕΟΚ) αριθ. 1144/81 σχετικά με την ανοχή και ότι η κατάσταση αυτή δημιούργησε άνιση μεταχείριση μεταξύ των διαφόρων παραγωγών που έτυχαν της ανοχής που αναφέρεται στο άρθρο 10 του κανονισμού (ΕΟΚ) αριθ. 1144/81 ανάλογα με την ημερομηνία κατά την οποία πραγματοποίησαν την απόσταξη· ότι για να έχουν όλοι οι παραγωγοί τα ίδια οφέλη είναι αναγκαίο να εφαρμοστεί το ποσοστό του 25 % καθ όλη τη διάρκεια της περιόδου που προβλέπεται για τα μέτρα αποστάξεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση των διατάξεων του άρθρου 15 παράγραφος 2 δεύτερο εδάφιο του κανονισμού (ΕΟΚ) αριθ. 337/79 (5) και για την παραγωγή επιτραπεζίου οίνου στην Ελλάδα, η μέγιστη ποσότητα που μπορεί να διαθέσει κάθε παραγωγός προς απόσταξη, κατ εφαρμογήν του κανονισμού (ΕΟΚ) αριθ. 1144/81, καθορίζεται σε 25 % της συνολικής ποσότητας επιτραπεζίου οίνου της παραγωγής που επέτυχε κατά την περίοδο 1980/81.  Άρθρο 2  Ο κανονισμός (ΕΟΚ) αριθ. 1296/81 καταργείται.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Μαΐου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιανουαρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 120 της 1. 5. 1981, σ. 1.  (2) ΕΕ αριθ. L 280 της 2. 10. 1981, σ. 1.  (3) ΕΕ αριθ. L 129 της 15. 5. 1981, σ. 54.  (4) ΕΕ αριθ. L 231 της 15. 8. 1981, σ. 13.  (5) ΕΕ αριθ. L 54 της 5. 3. 1979, σ. 1.